Γιούλιους Βάισμαν

Ο Γιούλιους Βάισμαν (, 26 Δεκεμβρίου 1879 – 22 Δεκεμβρίου 1950) ήταν Γερμανός συνθέτης κλασικής μουσικής, πιανίστας και διευθυντής ορχήστρας.

 Βιογραφικά στοιχεία 
Ο Βάισμαν γεννήθηκε στο Φράιμπουργκ και μαθήτευσε στους Γιόζεφ Ράινμπέργκερ και Λούντβιχ Τουίλα. Ως συνθέτης έχει στο ενεργητικό του περισσότερα από 150 καταλογογραφημένα έργα και πολλά άλλα χωρίς αριθμό έργου. Περιλαμβάνουν 6 όπερες, τρεις συμφωνίες, τρία κοντσέρτα για πιάνο, τέσσερα κοντσέρτα για βιολί, ένδεκα έργα για κουαρτέτο εγχόρδων, άλλη μουσική για πιάνο, έργα μουσικής δωματίου (μεταξύ των οποίων μια σονάτα για βιολί) και περίπου 200 λήντερ. Ο Βάισμαν ήταν επίσης ικανός δάσκαλος της μουσικής.. Note 6. Πέθανε στο Ζίνγκεν σε ηλικία 71 ετών.

«Φύση ήσυχη, συγκρατημένη, δεν επιδίωξε δημόσια θέση, ούτε μουσική προβολή. Ζούσε με τις συνθέσεις του, που είχαν πάντα αρκετή επιτυχία, κυρίως στις μικρότερες φόρμες. Είναι μάλλον λυρικός παρά δραματικός και όλα του τα έργα έχουν μια ποιητική, ρομαντική διάθεση».Μ. Μαυρίκου: το λήμμα «Βάισμαν Ιούλιος» στη Νέα Ελληνική Εγκυκλοπαίδεια «Χάρη Πάτση», τόμ. 7, σελ. 638

 Παραπομπές 

 Πηγές 
 Μυρτώ Μαυρίκου: το λήμμα «Βάισμαν Ιούλιος» στη Νέα Ελληνική Εγκυκλοπαίδεια «Χάρη Πάτση», τόμος 7, σελ. 638

Κατηγορία:Γερμανοί συνθέτες κλασικής μουσικής
Κατηγορία:Γερμανοί πιανίστες